《咏古十六首 其十一》
宋代·华镇

兴平昔丧乱，射狼恣吞攫。雄才卧南阳，盘桓寄云壑。

良玉沽善价，高情无适莫。风云时会合，约束非纆索。

萧公镇关中，守固惟筦钥。韩彭冒鸣镝，阃内非所度。

成都偪仄地，草昧事参错。顾盼乾坤静，谈笑风霆作。

东连紫髯公，北设渭滨略。灵源挹愈盈，英风际寥廓。

明知不自假，高谈贵无怍。宿昔何所侔，夷吾暨燕乐。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。